Η κ. Σαββαϊδου κατηγορείται για κακούργημα γιατί αντί να επισπεύσει την είσπραξη φόρων και προστίμων συγκεκριμένης εταιρείας, είχε ζητήσει δεύτερο επανέλεγχο

Δύο ημέρες πριν από την ψήφιση του πολυνομοσχεδίου με τα πρώτα προαπαιτούμενα εστάλη από τη Γενική Γραμματεία Δημοσίων Εσόδων προς το Μαξίμου το σχέδιο της σχετικής τροπολογίας, σύμφωνα με την Εφημερίδα των Συντακτών

Αυτό προέβλεπε ο γ.γ. Δημοσίων Εσόδων, οι υπάλληλοι της Διεύθυνσης Επίλυσης Διαφορών και οι υπάλληλοι της Γενικής Γραμματείας, που κάνουν τους ελέγχους περιουσιακής κατάστασης, να μην παραπέμπονται στη δικαιοσύνη, να μη διώκονται και να μην ενάγονται για γνώμη, εισήγηση ή απόφαση που εκδίδουν κατά την άσκηση των καθηκόντων τους και μάλιστα αυτό να ισχύει και για τις εκκρεμείς υποθέσεις.

Η κυβέρνηση απέρριψε το σχέδιο τροπολογίας που επιχείρησε να προωθηθεί η κ. Σαββαΐδου ζητώντας το «ακαταδίωκτο» για πράξεις και αποφάσεις που έγιναν κατά την άσκηση των καθηκόντων της. Η ίδια ισχυρίστηκε ότι η τροπολογία αυτή ήταν παραδοτέα δράση στο πλαίσιο της συνεργασίας με τους θεσμούς.

Ο υπουργός Περιβάλλοντος Π. Σκουρλέτης επιβεβαίωσε ότι τέθηκε το θέμα της παραίτησης Σαββαϊδου, η οποία είναι και η προτιμότερη κατά τον ίδιο, ώστε να μην υπάρχουν σκιές σε ένα τέτοιο πόστο.

Υπενθυμίζεται ότι ο Ευκλείδης Τσακαλώτος, κατόπιν εντολής του Αλέξη Τσίπρα, ζήτησε από την γ.γ. Δημοσίων Εσόδων Κατερίνα Σαββαΐδου να παραιτηθεί για να διευκολυνθεί η κυβέρνηση.

Στην κ. Σαββαϊδου έχει ασκηθεί ποινική δίωξη για παράβαση καθήκοντος εξαιτίας της απόφασής της να παραχωρήσει στους τηλεοπτικούς σταθμούς περισσότερο του προβλεπομένου χρόνου, για να αποδώσουν στο Δημόσιο το 20% που εισπράττουν για λογαριασμό του επί της αξίας των διαφημίσεων.

Νομοσχέδιο, με το οποίο στη θέση της Γενικής Γραμματείας Δημοσίων Εσόδων θα δημιουργηθεί η Ελληνική Αρχή Δημοσίων Εσόδων, ετοιμάζει η κυβέρνηση, μετά και το αίτημα που διατυπώθηκε από τον υπουργό Οικονομικών Ευκλείδη Τσακαλώτο προς την Κατερίνα Σαββαΐδου να παραιτηθεί λόγω δικαστικής εμπλοκής της.

Η νέα Αρχή θα έχει διοικητικό συμβούλιο, διευθύνοντα σύμβουλο και αυξημένο βαθμό ανεξαρτησίας, σύμφωνα με το Euro2day.

Η Κ. Σαββαϊδου διαμηνύει μέσω κύκλων της ότι δεν προτίθεται να παραιτηθεί, την ώρα που κυβερνητικές πηγές αναφέρουν πως εντός της εβδομάδας θα πρέπει να διευθετηθεί το θέμα της αποζημίωσής της.